पाएं अपने शहर की ताज़ा ख़बरें और फ्री ई-पेपरडाउनलोड करें
मटियरिया थाना क्षेत्र के चरिहानी व भुसकी गांव के बीच सरेह में बुधवार की रात्री करीब 11 बजे एक 18 वर्षीय युवक की हत्या चाकू गोदकर कर कर दी गई है। मृत युवक की पहचान भुस्की गांव निवासी होरिल साह के पुत्र मनजीत सोनी के रूप में की गई है। पुलिस द्वारा पूछताछ के लिए भुसकी के संजीत यादव व नवल यादव को हिरासत में लिया गया है। मृतक के पिता होरील साह ने बताया कि भूसकी गांव के दो युवक नवल यादव व संजीत यादव ने बुधवार की शाम साढ़े सात बजे मेरे घर पर आए और मेरे बेटे को बुलाकर ले गए। काफी देर बाद हम गांव वालों के शोर सुन जब हम पहुंचे तो देखा कि मेरा लड़का आखरी सांस ले रहा है। उसने बताया कि नवल यादव व संजीत यादव ने मिलकर चाकू से गोद कर मेरी हत्या करने की कोशिश की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn